యువన్ శంకర్ రాజా
యువన్ శంకర్ రాజా (జ. 1979 ఆగస్టు 31) ప్రముఖ తమిళ్, తెలుగు సంగీత దర్శకులు. వీరు మరో ప్రముఖ సంగీత దర్శకులయిన ఇళయరాజా గారి అబ్బాయి. 1996లో అరవిందన్ అనే సినిమా ద్వారా 16 ఏళ్ళ వయసులో సంగీత దర్శకునిగా తెరంగేట్రం చేసిన యువన్ 2013లో వచ్చిన బిరియాని సినిమాతో 15 ఏళ్ళలో 100 సినిమాలకు సంగీతాన్ని అందించారు. వీరి సంగీతం పాశ్చ్యాత సంగీతం ఛాయల్లో ఉండటం గమనార్హం. తమిళనాట రీమిక్స్ సంప్రదాయాన్ని మొదలుపెట్టిన వీరు తెలుగునాట కూడా అనతికాలంలో కీర్తి గడించారు. ముఖ్యంగా వీరు తను పనిచేసిన సినిమాలకు ఇచ్చిన నేపథ్య సంగీతానికి విమర్శకుల, ప్రేక్షకుల మెప్పును పొందారు. సిప్రస్ ఇంటర్నేషనల్ ఫిలిం ఫెస్టివల్లో ఉత్తమ సంగీత దర్శకుడు పురస్కారం అందుకున్న తొలి భారతీయ సంగీత దర్శకుడు కూడా యువన్ శంకర్ రాజా కావడం గమనార్హం.
మహారాజా జైసింగ్ II
మహారాజ సవై జైసింగ్ (నవంబర్ 3, 1688 – సెప్టెంబర్ 21, 1743) అంబర్ (తరువాత జైపూర్ అని పిలవబడినది) రాజ్యము యొక్క రాజు. అతను కచ్ వాహ యొక్క రాజధాని అంబర్ లో జన్మించారు. 1699 డిసెంబరు 31న మరణించిన అతని తండ్రి మహారాజ బిషన్ సింగ్ మరణాంతరము, అతడు 11 ఏళ్ళ ప్రాయములో అంబర్ కు రాజయ్యాడు. 1721 ఏప్రిల్ 21న మొఘల్ చక్రవర్తి మహమ్మద్ షా అతనిని "సరమాద్-ఈ-రాజాహా-ఈ-హింద్" బిరుదుతో సత్కరించాడు మరియు 1723 జూన్ 2న చక్రవర్తి అతనిని "రాజ్ రాజేశ్వర్", "శ్రీ రాజాధిరాజ్" మరియు "మహారాజ సవై" వంటి బిరుదులతో సత్కరించాడు. "సవై" అనగా అతని సమకాలీనుల కన్నా ఒకటింపావు రెట్లు అతడు అధికుడు అని అర్ధం. నేటివరకు ఈ బిరుదులు అతని వంశీయులకు అలంకారములు అయ్యాయి.